**Ny buskobler til hurtige I/O systemer**

Realtime I/O-systemet Axioline fra Phoenix Contact er blevet udvidet med en Sercos-3 buskobler. Fordelene er korte scantider og synkroniseret drift. Dette gør kobleren ideel til anvendelse i pakke- og trykmaskiner eller som en procesbus til hydrauliske eller andre trykregulerende systemer, hvor I/O’er og drev deler netværk.

AXL BKS3 buskobleren, som overholder specifikation V1.3 (offentliggjort sidst i 2011) kan rumme op til 63 yderligere Axioline moduler. Dette inkluderer digitale og analoge indgange og udgange, temperatursensorer og positionsmoduler. Selv ved drift med minimum Sercos cyklustid på 31,25 µs, sikrer den interne Axioline lokalbus med cyklustider på bare få millisekunder, at proces data altid er opdaterede.

Udover adskillelige realtime tilslutninger og detaljerede diagnosemuligheder giver den gratis Startup+ software brugerne mulighed for at kontrollere den elektriske fortrådning på en Axioline station før opstart. Kommunikation sker enten via service interface, som er indbygget i buskobleren eller via en af de to Ethernet porte.

For yderligere information kontakt Product Manager Per Andersen, pandersen@phoenixcontact.dk.